Semedê azadîya Rayberê Şarê Kurdî Abdullah Ocalanî şaristanê Strasbourgî yê Fransa de 489 hewte yo çalakîya nobete yena kerdene.
No hewte koma Mannheimî nobete dewr girewte. Kome de kurdîstanijî Çiyager Pirsûs, Tuncer Mazî, Mustafa Yilmaz û Halîl Yucel ca gênê.
Çîyager Pirsûsî nameyê kome ser o qisey kerd û vat: ''Rayberê ma bi hawayêkê girankerdeyî binê tecrîdî de yo, ma nêeşkenê tira xebere bigêrê. Rayberê ma îradeyê ma yo.''
Pirsûsî wina dewam kerd: ''Ewropa bi bêvengîya xo mojnena ke a hempara sûcê vera Rayberîye û şarê ma ya. Heta ke Rayberê ma û şarê ma azad nêbê têkoşînê ma do dewam bikero.''
